Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 134/12/6601	Banská Bystrica, 12.11.2012
EEČ : 2-45-200-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v doposiaľ nezistenom čase od začiatku roka 2012 do 15.2.2012 z rodičovského domu na ulici XXXXX č. 10, XXXXX, v ktorom má trvalý pobyt a taktiež v ňom býva, po  častiach odcudzil šperky zo žltého kovu a to 1 ks náušnica visiaca zo žltého kovu a to 1 ks  časť prsteňa zo žltého kovu s  malými  kamienkami, 1 pár  detské náušnice zo žltého kovu s  červeným kamienkom, 1 ks ozdobná spona zo žltého kovu s 1  červeným kamienkom a 2 bielymi  menšími kamienkami, 1 ks náušnic  visiaca zo žltého kovu,  červenej farby, 1 ks náušnica visiaca zo žltého kovu, 2 krúžky + gulička, 1 ks dámska náušnica zo žltého kovu s kameňom, 1 ks prívesok zo žltého kovu, znamenie rak, 1 ks prívesok zo žltého kovu, srdce s  červeným kameňom, 1 ks - pár detské náušnice  zo žltého kovu s  červeným kameňom, 1 ks prívesok zo žltého kovu, 3 elipsy s piatimi kamienkami, 1 ks dámsky prsteň zo žltého kovu miešaný s malými  kamienkami, 1 ks prívesok zo žltého kovu a 14 dielnu  porcelánovú súpravu, ktoré v záložniach v meste XXXXX založil cez tretiu osobu a takto získané finančné prostriedky použil  na nákup pervitínu, čím spôsobil škodu krádežou pre XXXXX, nar. 08.09.140, bytom XXXXX č. 10 XXXXX, vo výške 967,05 Eur, 
lebo je trestné stíhanie neprípustné podľa § 9 odsek 1 písmeno f
Odôvodnenie:
	Poverený príslušník PZ Obvodného oddelenia  PZ  OR PZ XXXXX - východ  uznesením XXXXX zo  dňa 24.05.2012 podľa § 206 ods. 1 Tr.por. vzniesol XXXXX, nar. XXXXX, bytom XXXXX obvinenie pre prečin krádeže podľa  § 212 ods. 1 Tr.zák. na tom skutkovom základe, ako je uvedené v predmetnom uznesení.

	V rámci skráteného vyšetrovania bol vypočutý obvinený XXXXX, ktorý sa k uvedenému skutku priznal a  jasne popísal okolnosti, za ktorých bol spáchaný. Tak isto bol vypočutý poškodený XXXXX, nar.XXXXX, bytom XXXXX, ktorý v uvedenom konaní vystupoval ako  oznamovateľ a súčasne ako poškodený. Pri oznámení uvedeného trestného  činu, ako aj pri svojom  výsluchu v rámci skráteného vyšetrovania, vzhľadom k tomu, že je v príbuzenskom pomere s obvineným a   jedná sa v prípade obvineného o jeho syna bol náležite poučený podľa § 211 Tr.por., pričom  výslovne dal súhlas na trestné stíhanie  svojho syna XXXXX, nar. XXXXX.

	Dňa 09.11.2012 poškodený XXXXX, nar. XXXXX, v uvedenom konaní v zmysle § 211 Tr.por. výslovne prehlásil,  že  berie späť svoj súhlas na trestné stíhanie svojho syna XXXXX, nar. XXXXX, bytom  XXXXX 10, XXXXX. 

	V zmysle § 211 ods. 1 Tr.por. trestné stíhanie za trestný čin krádeže podľa § 212 Tr.zák. proti tomu, kto je vo vzťahu k poškodenému osobou,  voči ktorej by mal poškodený ako svedok právo odoprieť výpoveď, ako aj pre trestný čin opilstva podľa § 363 Tr.zák., ak  inak vykazuje znaky skutkovej podstaty niektorého z trestných činov, možno začať a v už   začatom trestnom stíhaní pokračovať iba so súhlasom poškodeného. V zmysle § 212  ods. 1 Tr.por. poškodený oznámi svoj prejav  vôle podľa § 211 ods. 1 Tr.por. prokurátorovi  alebo policajtovi písomne alebo ústne do zápisnice. Podľa ods. 2  súhlas s trestným stíhaním môže poškodený výslovne vyhlásením vziať kedykoľvek späť a to až dovtedy, kým sa odvolací  súd odoberie na záverečnú poradu. 

	V zmysle § 215 ods. 1 písm. d) Tr.por. prokurátor zastaví trestné stíhanie ak  je trestné stíhanie neprípustné podľa § 9 Tr.por. V zmysle ustanovenia § 9 ods. 1 písm. f) Tr.por. trestné stíhanie je možno začať,  a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný alebo bol vzatý  späť. 

	Vzhľadom na vyššie uvedené je možné konštatovať, že obvinený spáchal uvedený trestný čin, avšak  vzhľadom na vyhlásenie poškodeného, ktoré je súčasťou spisového materiálu,  tu nastala zákonná prekážka v ďalšom konaní a prokurátor je povinný rešpektovať  ustanovenia  Trestného poriadku a to §§ 211, 212 Tr.por. a následne postupovať v zmysle ustanovení § 215 ods. 1 písm. d) Tr.por. v nadväznosti na ustanovenie § 9 ods. 1 písm. f) Tr.por. a trestné stéhanie zastaviť.

	Preto som rozhodol tak, ako je  vyššie uvedené.
Poučenie:
Proti tomuto  uznesenie je prípustná sťažnosť, ktorú možno podať u prokurátora okresnej prokuratúry, ktorý uznesenie  vydal do troch dní od oznámenia uznesenia. Sťažnosť má odkladný účinok. (§ 185 a nasl. Tr.por.)

Mgr. Ondrej Tomko
prokurátor